Ditaba tša Beibele: Jehofa o Nea Melao ya Gagwe - Wepesaete ya Semmušo ya Dihlatse tša Jehofa
Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Puku ya ka ya Ditaba tša Beibele
Dihlatse tša Jehofa
Dilo tše di Lego Gona
Dikgatišo tše di Lego Gona
MO E ka bago dikgwedi tše pedi ka morago ga gore Baisiraele ba tloge Egipita, ba ile ba fihla Thabeng ya Sinai, yeo gape e bego e bitšwa Horebe. Mo ke gona mola Jehofa a ilego a bolela le Moshe sehlareng seo se bego se tuka mollo. Setšhaba se ile sa hloma mešaša moo gomme sa dula ka nakwana.
Bjale Jehofa o ile a dira selo seo se makatšago. A dira gore thaba yeo e thunye muši gomme go be le modumo o mogolo wa magadima. Le gona a bolela le setšhaba a re: ‘Ke nna Jehofa Modimo wa lena yo a le ntšhitšego nageng ya Egipita.’ Ke moka a se laela a re: ‘Le se ke la rapela medimo le ge e le efe e mengwe ka ntle le nna.’
Modimo o ile a nea Baisiraele ditaelo tše dingwe tše senyane goba melao. Setšhaba se be se tšhogile kudu. Sa re go Moshe: ‘Wena bolela le rena, ka gobane re boifa gore ge Modimo a ka bolela le rena re ka hwa.’
Ka morago ga moo, Jehofa a re go Moshe: ‘Rotogela mono go nna thabeng. Ke tla go nea diphaphathi tše pedi tša maswika tšeo go tšona ke ngwadilego melao yeo ke nyakago gore setšhaba se se e boloke.’ Ka gona Moshe a rotogela thabeng gape. A dula moo matšatši a 40 le mašego a ona.
Baisiraele ba ile ba hloma mešaša kae mo e ka bago dikgwedi tše pedi ka morago ga ge ba tlogile Egipita?
Ke ka baka la’ng Jehofa a ile a nea Moshe diphaphathi tše pedi tša maswika?
Mantšu ao a begilwego go Ekisodo 19:8 a re thuša bjang go kwešiša seo se akaretšwago ge motho a ineela gore e be Mokriste? (Mat. 16:24; 1 Pet. 4:1-3)
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG